Die seun was 14 jaar oud toe hy sy ma (42), ouma (58), broer (5) en vier maande oue babasussie met ŉ byl doodgekap het. Hy het skuldig gepleit op vier aanklagte van moord.
Regter Hennie de Vos het die seun tot 20 jaar tronkstraf gevonnis op elk van die vier moordaanklagte. Hy het gelas dat die vonnisse gelyklopend uitgedien en terugwerkend toegepas word tot sy inhegtenisneming in Mei 2013.
Die seun het in ’n verklaring gesê hy en ’n vriend het ’n paar dae voor die moorde ’n sataniese ritueel uitgevoer en dagga gerook op die dag van die moorde. Die seun voer aan hy het ’n stem gehoor wat uitgeroep het “vermoor hulle, vermoor hulle” en dat hy baie kwaad was en gevoel het dat hy onder die invloed van ’n demoon was.
Dr. Kobus Jonker, ’n kenner van die okkulte, het getuig dat daar geen bewyse was dat satanisme ’n rol in die uitvoering van die misdade gespeel het nie. Kenners het getuig dat die seun se gesin arm was en op ’n ongeskiktheidstoelaag moes oorleef. Sy ouma en ma het hom glo gereeld geslaan omdat hulle glo nie sy vriende goedgekeur het nie.
De Vos het in sy uitspraak gesê die seun se ma en ouma het om hul lewe gesmeek. Volgens die nadoodse ondersoek was die aanval op die broer en babasussie erger as op die ma en ouma.
Die grootste kriminele sit in die Parliament, en loop die strate vol, so moenie bekommerd wees oor nog enetjie nie.
Leon – ek het ‘n netjiese repliek hier gelewer, beginnende om jou en Justi te groet. GEEN kru taal is gebruik in die res van my skrywe nie. Het bloot ‘n ander woord gebruik as jou “w”-woord ! En dan natuurlik gemeld dat die veroorsaakte rede vir hierdie aanvalle / moorde die gevolge is van ‘n landshoof en voormalige jeugleier wat nou sy eie party gestig het.